CELEX: 32021D1407
Language: sk
Date: 2021-08-26 00:00:00
Title: Vykonávacie rozhodnutie Komisie (EÚ) 2021/1407 z 26. augusta 2021, ktorým sa mení vykonávacie rozhodnutie (EÚ) 2019/919, pokiaľ ide o harmonizované normy pre palivové hadice s požiarnou odolnosťou, palivové hadice bez požiarnej odolnosti, kohúty, trupové priechodky, palivové, olejové a elektrické súčasti namontované na zabudovaných vznetových motoroch, a kormidlové kolesá

27.8.2021   
               
               
                  SK
               
               
                  Úradný vestník Európskej únie
               
               
                  L 303/8
               
            
         VYKONÁVACIE ROZHODNUTIE KOMISIE (EÚ) 2021/1407
         z 26. augusta 2021,
         ktorým sa mení vykonávacie rozhodnutie (EÚ) 2019/919, pokiaľ ide o harmonizované normy pre palivové hadice s požiarnou odolnosťou, palivové hadice bez požiarnej odolnosti, kohúty, trupové priechodky, palivové, olejové a elektrické súčasti namontované na zabudovaných vznetových motoroch, a kormidlové kolesá
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (1), a najmä na jeho článok 10 ods. 6,
         keďže:
         
                     (1)
                  
                  
                     V súlade s článkom 14 smernice Európskeho parlamentu a Rady 2013/53/EÚ (2) sa o výrobkoch, ktoré sú v súlade s harmonizovanými normami alebo ich časťami, pričom odkazy na dané normy alebo ich časti sa uverejnili v Úradnom vestníku Európskej únie, predpokladá, že spĺňajú požiadavky, na ktoré sa tieto normy alebo ich časti vzťahujú a ktoré sú stanovené v článku 4 ods. 1 smernice 2013/53/EÚ a v prílohe I k uvedenej smernici.
                  
               
                     (2)
                  
                  
                     Komisia vykonávacím rozhodnutím Komisie C(2015) 8736 (3) predložila Európskemu výboru pre normalizáciu (CEN) a Európskemu výboru pre normalizáciu v elektrotechnike (Cenelec) žiadosť o vypracovanie a revíziu harmonizovaných noriem na podporu smernice 2013/53/EÚ, ktoré sú odpoveďou na prísnejšie základné požiadavky stanovené v článku 4 ods. 1 smernice 2013/53/EÚ a v prílohe I k uvedenej smernici v porovnaní so zrušenou smernicou Európskeho parlamentu a Rady 94/25/ES (4).
                  
               
                     (3)
                  
                  
                     Vykonávacím rozhodnutím C(2015) 8736 boli výbory CEN a Cenelec požiadané o revíziu noriem, na ktoré boli uverejnené odkazy v oznámení Komisie 2015/C 087/01 (5).
                  
               
                     (4)
                  
                  
                     Výbor CEN na základe žiadosti uvedenej vo vykonávacom rozhodnutí C(2015) 8736 zrevidoval tieto harmonizovanú normy, na ktoré bol uverejnený odkaz vykonávacím rozhodnutím Komisie (EÚ) 2019/919 (6): EN ISO 7840:2018 o palivových hadiciach s požiarnou odolnosťou, EN ISO 8469:2018 o palivových hadiciach bez požiarnej odolnosti, harmonizované normy EN ISO 9093-1:2018 a EN ISO 9093-2:2018 o kohútoch a trupových priechodkách a EN ISO 16147:2017 o zabudovaných vznetových motoroch a palivových a elektrických súčastiach namontovaných na motore. To viedlo k prijatiu týchto harmonizovaných noriem: EN ISO 7840:2021, EN ISO 8469:2021, EN ISO 9093:2021 a EN ISO 16147:2021.
                  
               
                     (5)
                  
                  
                     Na základe žiadosti uvedenej vo vykonávacom rozhodnutí C(2015) 8736 výbor CEN vypracoval aj novú harmonizovanú normu EN ISO 23411:2021 o kormidlových kolesách.
                  
               
                     (6)
                  
                  
                     Komisia spolu s výborom CEN posúdili, či normy, ktoré výbor CEN zrevidoval alebo vypracoval, spĺňajú požiadavku uvedenú vo vykonávacom rozhodnutí C(2015) 8736.
                  
               
                     (7)
                  
                  
                     V norme EN ISO 7840:2021 sa stanovujú všeobecné požiadavky a fyzické skúšky palivových hadíc s požiarnou odolnosťou na prepravu benzínu alebo benzínu zmiešaného s etanolom a motorovej nafty alebo motorovej nafty zmiešanej s metylesterom mastnej kyseliny (FAME), ktoré sú navrhnuté pre pracovný tlak nepresahujúci 0,34 MPa pre hadice s vnútorným priemerom do 10 mm a 0,25 MPa pre hadice s vnútorným priemerom 63 mm v malých plavidlách.
                  
               
                     (8)
                  
                  
                     V norme EN ISO 8469:2021 sa stanovujú všeobecné požiadavky a fyzické skúšky palivových hadíc bez požiarnej odolnosti, na prepravu benzínu alebo benzínu zmiešaného s etanolom a motorovej nafty alebo motorovej nafty zmiešanej s metylesterom mastnej kyseliny (FAME), ktoré sú navrhnuté pre pracovný tlak nepresahujúci 0,34 MPa pre hadice s vnútorným priemerom do 10 mm a 0,25 MPa pre hadice s vnútorným priemerom 63 mm v malých plavidlách do 24 m.
                  
               
                     (9)
                  
                  
                     V norme EN ISO 9093:2021 sa stanovujú požiadavky na trupové priechodky, kohúty, hadicové prípojky, ich príslušenstvo a ich montáž do malých plavidiel s dĺžkou do 24 m.
                  
               
                     (10)
                  
                  
                     V norme EN ISO 16147:2021 sa stanovujú požiadavky na konštrukciu a inštaláciu palivových, olejových a elektrických súčastí, namontovaných na zabudovaných vznetových motoroch s cieľom minimalizovať únik paliva, riziko zásahu elektrickým prúdom a riziko a/alebo rozšírenie požiaru na malých plavidlách do 24 m.
                  
               
                     (11)
                  
                  
                     V norme EN ISO 23411:2021 sa stanovujú konštrukčné a skúšobné požiadavky na kormidlové kolesá malých plavidiel s dĺžkou do 24 m.
                  
               
                     (12)
                  
                  
                     Normy EN ISO 7840:2021, EN ISO 8469:2021, EN ISO 9093:2021, EN ISO 16147:2021 a EN ISO 23411:2021 spĺňajú požiadavky, na ktoré sa majú vzťahovať a ktoré sú stanovené v článku 4 ods. 1 smernice 2013/53/EÚ, ako aj v časti A prílohy I k uvedenej smernici. Je preto vhodné uverejniť odkazy na uvedené normy v Úradnom vestníku Európskej únie.
                  
               
                     (13)
                  
                  
                     Norma EN ISO 7840:2021 má nahradiť normu EN ISO 7840:2018. Norma EN ISO 8469:2021 má nahradiť normu EN ISO 8469:2018. Norma EN ISO 9093:2021 má nahradiť normy EN ISO 9093-1:2018 a EN ISO 9093-2:2018. Norma EN ISO 16147:2021 má nahradiť normu EN ISO 16147:2017. Norma EN ISO 23411:2021 má nahradiť normy EN ISO 9775:2017 a EN ISO 15652:2017 uverejnené oznámením Komisie 2018/C 209/05 (7).
                  
               
                     (14)
                  
                  
                     Preto je potrebné vypustiť odkazy na normy EN ISO 7840:2018, EN ISO 8469:2018, EN ISO 9093-1:2018, EN ISO 9093-2:2018, EN ISO 9775:2017, EN ISO 15652:2017 a EN ISO 16147:2017 z Úradného vestníka Európskej únie (8).
                  
               
                     (15)
                  
                  
                     S cieľom poskytnúť výrobcom dostatočný čas na prispôsobenie svojich výrobkov revidovaným verziám harmonizovaných noriem EN ISO 7840:2018, EN ISO 8469:2018, EN ISO 9093-1:2018, EN ISO 9093-2:2018, EN ISO 9775:2017, EN ISO 15652:2017 a EN ISO 16147:2017 je potrebné odložiť vypustenie odkazov na tieto normy.
                  
               
                     (16)
                  
                  
                     V prílohe I k vykonávaciemu rozhodnutiu (EÚ) 2019/919 sa uvádzajú odkazy na harmonizované normy vypracované na podporu smernice 2013/53/EÚ. Odkazy na harmonizované normy EN ISO 7840:2021, EN ISO 8469:2021, EN ISO 9093:2021, EN ISO 16147:2021 a EN ISO 23411:2021 by sa mali zahrnúť do uvedenej prílohy. Odkazy na harmonizované normy EN ISO 7840:2018, EN ISO 8469:2018, EN ISO 9093-1:2018, EN ISO 9093-2:2018 by sa z uvedenej prílohy mali vypustiť.
                  
               
                     (17)
                  
                  
                     V prílohe II k vykonávaciemu rozhodnutiu (EÚ) 2019/919 sa uvádzajú odkazy na harmonizované normy vypracované na podporu smernice 2013/53/EÚ, ktoré sa vypúšťajú z Úradného vestníka Európskej únie. Odkazy na harmonizované normy EN ISO 9775:2017, EN ISO 15652:2017 a EN ISO 16147:2017 by sa mali zahrnúť do uvedenej prílohy.
                  
               
                     (18)
                  
                  
                     Vykonávacie rozhodnutie (EÚ) 2019/919 by sa preto malo zodpovedajúcim spôsobom zmeniť.
                  
               
                     (19)
                  
                  
                     Súlad s harmonizovanou normou zakladá predpoklad zhody so zodpovedajúcimi základnými požiadavkami stanovenými v harmonizačných právnych predpisoch Únie odo dňa uverejnenia odkazu na takúto normu v Úradnom vestníku Európskej únie. Toto rozhodnutie by preto malo nadobudnúť účinnosť dňom jeho uverejnenia,
                  
               PRIJALA TOTO ROZHODNUTIE:
         
            Článok 1
            Vykonávacie rozhodnutie (EÚ) 2019/919 sa mení takto:
            
                        1.
                     
                     
                        Príloha I sa mení v súlade s prílohou I k tomuto rozhodnutiu.
                     
                  
                        2.
                     
                     
                        Príloha II sa mení v súlade s prílohou II k tomuto rozhodnutiu.
                     
                  
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
            Bod 2 prílohy I sa uplatňuje od 27. februára 2023.
         
         
            V Bruseli 26. augusta 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 316, 14.11.2012, s. 12.
         
            (2)  Smernica Európskeho parlamentu a Rady 2013/53/EÚ z 20. novembra 2013 o rekreačných plavidlách a vodných skútroch a o zrušení smernice 94/25/ES (Ú. v. EÚ L 354, 28.12.2013, s. 90).
         
            (3)  Vykonávacie rozhodnutie Komisie C(2015) 8736 z 15. decembra 2015 týkajúce sa žiadosti o normalizáciu Európskemu výboru pre normalizáciu a Európskemu výboru pre normalizáciu v elektrotechnike, pokiaľ ide o rekreačné plavidlá a vodné skútre na podporu smernice Európskeho parlamentu a Rady 2013/53/EÚ z 20. novembra 2013 o rekreačných plavidlách a vodných skútroch a o zrušení smernice 94/25/ES.
         
            (4)  Smernica Európskeho parlamentu a Rady 94/25/ES zo 16. júna 1994 o aproximácii zákonov, iných právnych predpisov a správnych opatrení členských štátov týkajúcich sa rekreačných plavidiel (Ú. v. ES L 164, 30.6.1994, s. 15).
         
            (5)  Oznámenie Komisie v rámci implementácie smernice Európskeho Parlamentu a Rady 94/25/ES zo 16. júna 1994 o aproximácii zákonov, iných právnych predpisov a správnych opatrení členských štátov týkajúcich sa rekreačných plavidiel (Uverejnenie názvov a odkazov harmonizovaných noriem podľa harmonizačného právneho predpisu Únie) (Ú. v. EÚ C 87, 13.3.2015, s. 1).
         
            (6)  Vykonávacie rozhodnutie Komisie (EÚ) 2019/919 zo 4. júna 2019 o harmonizovaných normách pre rekreačné plavidlá a vodné skútre vypracovaných na podporu smernice Európskeho parlamentu a Rady 2013/53/EÚ (Ú. v. EÚ L 146, 5.6.2019, s. 106).
         
            (7)  Oznámenie Komisie v rámci vykonávania smernice Európskeho parlamentu a Rady 2013/53/EÚ z 20. novembra 2013 o rekreačných plavidlách a vodných skútroch a o zrušení smernice 94/25/ES (Uverejnenie názvov a odkazov harmonizovaných noriem podľa harmonizačného právneho predpisu Únie) (Ú. v. EÚ C 209, 15.6.2018, s. 137).
         
            (8)  Ú. v. EÚ C 209, 15.6.2018, s. 137.
      
      
         
            PRÍLOHA I
            Príloha I k vykonávaciemu rozhodnutiu (EÚ) 2019/919 sa mení takto:
            
                        1.
                     
                     
                        Dopĺňajú sa tieto položky:
                        
                                    
                                       č.
                                    
                                 
                                 
                                    
                                       Odkaz na normu
                                    
                                 
                              
                                    „35.
                                 
                                 
                                    EN ISO 7840:2021
                                 
                              
                                     
                                 
                                 
                                    Malé plavidlá. Palivové hadice s požiarnou odolnosťou
                                 
                              
                                    36.
                                 
                                 
                                    EN ISO 8469:2021
                                 
                              
                                     
                                 
                                 
                                    Malé plavidlá. Palivové hadice bez požiarnej odolnosti
                                 
                              
                                    37.
                                 
                                 
                                    EN ISO 9093:2021
                                 
                              
                                     
                                 
                                 
                                    Malé plavidlá. Kohúty a trupové priechodky
                                 
                              
                                    38.
                                 
                                 
                                    EN ISO 16147:2021
                                 
                              
                                     
                                 
                                 
                                    Malé plavidlá. Zabudované vznetové motory. Palivové, olejové a elektrické súčasti namontované na motore
                                 
                              
                                    39.
                                 
                                 
                                    EN ISO 23411:2021
                                 
                              
                                     
                                 
                                 
                                    Malé plavidlá. Kormidlové kolesá“
                                 
                              
                  
                        2.
                     
                     
                        Položky 5, 6, 9 a 10 sa vypúšťajú.
                     
                  
      
      
         
            PRÍLOHA II
            V prílohe II k vykonávaciemu rozhodnutiu (EÚ) 2019/919 sa dopĺňajú tieto položky:
            
               
                           
                              č.
                           
                        
                        
                           
                              Odkaz na normu
                           
                        
                        
                           
                              Dátum vypustenia
                           
                        
                     
                           „33.
                        
                        
                           EN ISO 9775:2017
                           Malé plavidlá. Systémy diaľkového riadenia pre jednoduché prívesné motory s výkonom 15 kW až 40 kW (ISO 9775:1990)
                        
                        
                           27. február 2023
                        
                     
                           34.
                        
                        
                           EN ISO 15652:2017
                           Malé plavidlá. Systémy diaľkového riadenia pre lode s miniatúrnymi pohonom typu jet (ISO 15652:2003)
                        
                        
                           27. február 2023
                        
                     
                           35.
                        
                        
                           EN ISO 16147:2017
                           Malé plavidlá. Zabudované vznetové motory. Palivové a elektrické súčasti namontované na motore (ISO 16147:2002, A1:2013)
                        
                        
                           27. február 2023“